Podgoric

**Podgoric** (mustmägin kelel: *Подгорица / Podgorica* [pǒdɡoritsa] «ezimägišt», vozil 1952−1992 — **Titograd**) om Mustmägin pälidn (vspäi 1945) da kaikiš suremb lidn.

## Istorii
Edel meiden erad illirižed heimod eliba lidnan ümbrištos. Rimalaižen imperijan aigan kaks' lidnad oliba Podgorican da sen ümbrišton territorijal — *Birziminium* i *Dioklei*. 5. voz'sadaspäi slavižed heimod paniba *Ribnic*-lidnan alust, nimitihe jogen mödhe.

Nimitadud nügüdläižikš eländpunkt mainitase ezmäižen kerdan vl 1326. Vozil 1474−1878 lidn oli Osmanan imperijan palaks, turkad sauvoiba lidnust lidnas i vspäi 1864 se oli olmas *Bogurtlen*-nimenke. Vl 1878 Mustmägi-ruhtinazkund sai ripmatomut.

Podgoric šingotase valdkundan tegimišton da kommercijan keskuseks.

## Geografijan andmused
Lidn sijadase alangištos, Morač-jogen () da sen Ribnic-ližajogen randoil (Adriatižen meren bassein), 45 m ü.m.t. keskmäižel korktusel. Goric-mägi om 130 metrad korkte, se seižub lidnan keskuzpalas.

Klimat om subtropine Keskmeren. Räk kuiv keza da läm' tal'v oleldas lidnas. Tal'vel läz ei olele lunt, om äi päipaštod vodes läbi. Voden keskmäine lämuz om +15,6 C°, kezakun-sügüz'kun +22,0..+26,0 C°, tal'vkun-uhokun +5,5..+7,3 C°. Ekstremumad oma −9,7 C° (viluku, uhoku) i +44,8 C° (eloku). Kezaaigan minimum om +8,0 C° (kezaku), tal'vaigan maksimum om +27,1 C° (uhoku). Ei voi panda halad semendkus-sügüz'kus. Paneb sadegid 1693 mm vodes, enamba kül'mkus-tal'vkus (232..261 mm kus), vähemba kezakus-elokus (36..60 mm kus). Kun keskmäine relätivine nepsuz om 52 % heinkus-elokus, vajehtase 68..75 % röunoiš kül'mkus-uhokus.

## Tobmuz

Podgoric jagase kaks'kümneks ühteks rajonaks ičeohjastusenke.

Edeližed lidnan pämehed (üks'lugu ) oma Ivan Vukovič (*Ivan Vuković / Иван Вуковић*, heinku 2018 — sulaku 2023), Migo Stijepovič (, kezaku 2014 — heinku 2018), Miomir Mugoša (*Миомир Мугоша*, heinku 2000 — kezaku 2014).

## Eläjad
Vn 2011 Mustmägin rahvahanlugemižen mödhe lidnan eläjiden lugu oli 150 977 ristitud. Kaikiš suremb lidnan ristitišt om nügüd'. Kaikutte nellänz' Mustmägin ristit eläb Podgoricas.

Mustmägin universitet (, , alusenpanend 1974, 21,5 tuh. üläopenikoid) om üks'jäižeks valdkundaližeks üläopendusen aluzkundaks Mustmägiš, sen päine kampus i kümne fakul'tetad 19:späi sijadasoiš lidnas.

## Transport
Pälidn om valdkundan kaikiš suremb avtote- da raudtesol'm.

Rahvahidenkeskeine civiline *Podgoric*-lendimport (*TGD / LYPG*, 1,75 mln passažiroid vl 2024) sijadase üks'toštkümnes kilometras suvipolehe lidnan keskuzpalaspäi, lähižes Golubovci-ezilidnas. Tehtas reisid Evropan erasihe-se maihe i Turkanmaha, om sezonreisid Keskuzazijan i Kavkazan pälidnoihe.

## Galerei

Podgorica Municipal building.jpg|Lidnan municipalitetan sauvuz (2021)
Novi Grad, Podgorica, Montenegro - panoramio - ines lukic (4).jpg|Hristan Eläbzdusen kafedraline päjumalanpert', vn 2009 nägu (ortodoksine hristanuskond, om saudud vll 1993−2013)
Podgorica (29920828003).jpg|Kruševac-bizneskeskuz vl 2016
University of Montenegro Faculty of Electrical Engineering.jpg|Mustmägin universitetan elektrotehnine fakul'tet (Podgoric, 2023)
Podgorica airport.jpg|Rahvahidenkeskeižen *Podgoric*-lendimportan terminal vl 2015
Podgorica train station 02.jpg|*Podgoric*-raudtestancii vl 2013


## Homaičendad


## Irdkosketused
* Lidnan ohjastusen oficialine portal (''podgorica.me'').